Swinawana swa tiko swa mafambiselo ya swa mimovha emapatwini leswi vuriwaku National Road Traffic Regulations swi hlamusela leswaku munhu wun'wana na wun'wana loyi a lavaku ku dyondzisa vuchayeri u fanele ku tsarisa na va Ndzawulo ya ta Vutleketli. Ku va mudyondzisi wa vuchayeri, u fanele ku leteriwa na swona u pasa xikambelo xa kona. Munhu loyi a lavaku ku va mudyondzisi wa vuchayeri, u ta langutana na xiyinge xa mimovha leyi a nga na layisense ya tona. Xitifiketi xa vudyondzisi bya vuchayeri xi tirha lembe rin'we ntsena.
Endla xikombelo eka senthara yin'wana na yin'wana ya vukamberi bya tilayisense ta vuchayeri xa xitifiketi xa vudyondzisi bya vuchayeri.
Famba na xitifiketi xa dokodela.
Hakela mali leyi yi faneleke ku hakeriwa.
U ta rhumeriwa exiticini xa maphorisa ku kuma rhipoto xa leswaku a wu na nandzu.
Senthara ya vukamberi yi ta rhumela xikombelo xa wena eka MEC leswaku xi amukeriwa kumbe ku aleriwa. Loko xi amukeriwa, senthara ya vukamberi yi ta humesa phemiti.
Phemiti yi nga va yi lunghile eka maviki ya ntsevu ku ya eka ya nhungu.